14 + o 26:14 Jon 11:57*Tombe maanggêêm-aso nomaayuuh-ambe laam yuuh-ato ti Yudas Iskaliot, ond la vu kul vaha sen datung salivangin-ato silate yêêv-aso, 15 + o 26:15 Sek 11:12*tombe nêêl vu sil nambe, "Naambe saambu Yesu dukana ham namam, ond ham e ambu vaati vu sa?" Tombe lavu mone siliva doo-ti be nomaayuuh * Yuda-te mone silivaa-jo ond mone bo-bop. Monêê-jo nôôn timu ond lohvu omaaho ti nawiing kul busin yumbeyuuh-ambe hil daanggo yi nalak. Om sen Yudas hako monêê-jo doo-ti be nomaayuuh ond hako lohvu 300 kina. vu yi, 16 le mem yoo salo mop in nambe bu Yesu dukana sil namand.
17 + o 26:17 Eks 12:14-20*Busin bop busin haluusin sen Anutu haluuh hil Islel hôôk vu Ijip bôôy-ato, ond hil datongin balet lemu me-datung yis nalukala le, nganjo daya balet amu, tonde hôôk yite busin nyendoos ond Yesu-te maanggêêm-aso lala vu be lalingin nambe, "Gawiingin hey ana samu taaku sen yangga vanôôn busin haluusin mandôô-to vu tana?" 18 + o 26:18 Mat 21:3*Tombe nêêl nambe, "Ham andukana taaku bop-ambe ham ana vu omaaho tii-juuto, be ham naanêêl sa naambe sa kaputung vu yi, ond ham naanêêl naambe sate busin ngaaho lak om sana angga vanôôn busin haluusin-ate gaving sate maanggêêm-aso ham mando hôôk yite bayêên-anju." 19 Tombe maanggêêm-aso lawiing lohvu Yesu nêêl vu sil-ato be sil samu vanôôn busin haluusin-ate hôôk bayêên-anju.
30 + o 26:30 Luk 22:39; Jon 18:1*Tonde lawiing laalo ti lung la, le mem laluus-ambe lala kandu Oliv.
31 + o 26:31 Jon 16:32; Sek 13:7*Tombe Yesu nêêl vu sil nambe, "Peey-anjo ham pin e lompayo nimeen-ambe ham gavuuh sa, nohvu Anutu-te vakasin neep hôôk kaapiyaa-to nambe, 'Sa navu aanyiis bik sipsip-asote heendin, de sipsip-aso gavuuh taale.' 32 + o 26:32 Mat 28:7,16*Lemu sale kandi jak naah vêêl-ambe sana Galili naamunggin ham." 33 Tombe Pita nêêl vu Yesu nambe, "Sil pin e londpayo nimeen-ambe gavuuh hong, de sak same le gavuuh hong e." 34 + o 26:34 Mat 26:69-75*Le Yesu nêêl vu nambe, "Sa naanêêl keen vu hong naambe peey busin-anjo kokalêêh-ame le naasu le, de gale ganjak alum in sa balon yaal vêêl e." 35 + o 26:35 Mat 26:56; Jon 11:16*Lemu Pita nêêl vu nambe, "Same le anjak alungg in hong e, yik lanyiis sa be saanggimb gaving hong ond lung." Tombe yik maanggêêm-aso pin lanêêl nambêênjo having.
Yesu nêêl vu hil sen lalaam in lanôôh yii-to nambe, "Ham alaam in ham anôôh sa, lemu nambe vaati sen ham hako yipak ayuuh tapum having ham-ambe ham alaam nambe sen ham alaam vu omaaho hôôndak ti? Lohvu busin pin sa nando monaawiing tanasin hôôk Anutu-te dumb bop alo, le ham-ame nalôôh sa le. 56 + o 26:56 Mat 26:31; Jon 16:32*Lemu va pin-anjo nawiing in nambe Anutu-te vakasin sen hil danêêl langaah-ambe neep hôôk kaapiyaa-to nôôn jak." Nêêl vakasin-anjo tonde maanggêêm-aso pin lavuuh yi de lapak-ambe lala.
57 Hil sen lalôôh Yesuu-to ond lako la vu kul vaha sen datung salivangin-ato silate yêêv bop Kaiapas, tombe hil tanasin dangga-so osin himbop-aso lasupin sil lalaam timuu-ju. 58 Tonde Pita motaamuyin, le ma de yoo naale aheseseey daka, tombe monala be tok la yêêv bop salivangin-ate baan talind, tombe lukala be la hato nando having ahevaavu-so in ji naambe le naambe vaati vu Yesu.
73 Daahen daale daka tonde hil sen daalêê-ju lala vu Pita be lanêêl nambe, "Keen, hil-anjuuto silate ti hong-anja, in hey hango olavam kaangesin." 74 Le Pita nêêl Anutu haale osin nêêl nambe, "Sa doosin omaahôô-ju, keen baandoni." Tonde pavis atombe kokalêêh su, 75 + o 26:75 Mat 26:34*tombe mem Pita ka vu vakasin sen Yesu nêêl vuu-to nambe, "Kokalêêh-ame naasu le, de gale ganjak alum in sa balon yaal vêêl e." Ka vu vakasin-anju, om hato la voon-ambe ka pasiv-ambe su lôôt.
*26:15: Yuda-te mone silivaa-jo ond mone bo-bop. Monêê-jo nôôn timu ond lohvu omaaho ti nawiing kul busin yumbeyuuh-ambe hil daanggo yi nalak. Om sen Yudas hako monêê-jo doo-ti be nomaayuuh ond hako lohvu 300 kina.
†26:24: Yesu nêêl nambêênju in naanêêl taato naambe Yudas tangganaan-ame gako yi le ond mem nivasa, in me-le gako nivaane bopaata vu busin taamusin e.
‡26:49: Hil Yuda ond silate gambum nambe silate omaaho ti balup ond sil lana daamuuh gaambôôk, yik nambe yiiyate omaaho ti balup ond yiiy naalôôh nama. Ond Yuda-te gambum nivalok-anju, lemu Yudas la muuh Yesu gaambôôk ond tatuhin nambe ahe having yi, le ma de yoo taato Yesu vu hil in nambe lanôôh yii-to.
